CELEX: 62018CN0294
Language: sl
Date: 2018-04-27 00:00:00
Title: Zadeva C-294/18: Predlog za sprejetje predhodne odločbe, ki ga je vložilo Markkinaoikeus (Finska) 27. aprila 2018 – Oulun Sähkönmyynti Oy

201806220111970732018/C 240/302942018CJC24020180709SL01SLINFO_JUDICIAL20180427262611Zadeva C-294/18: Predlog za sprejetje predhodne odločbe, ki ga je vložilo Markkinaoikeus (Finska) 27. aprila 2018 – Oulun Sähkönmyynti Oy
 ---documentbreak--- C2402018SL2610120180427SL0030261261Predlog za sprejetje predhodne odločbe, ki ga je vložilo Markkinaoikeus (Finska) 27. aprila 2018 – Oulun Sähkönmyynti Oy
   (Zadeva C-294/18)2018/C 240/30Jezik postopka: finščina
      Predložitveno sodišče
   
   Markkinaoikeus
   
      Stranki v postopku v glavni stvari
   
   
      Pritožnica: Oulun Sähkönmyynti Oy
   
      Tožena stranka: Energiavirasto
   
      Vprašanja za predhodno odločanje
   
   
            1.
         
         
            Ali je člen 11(1) Direktive 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (
                  1
               ) treba razlagati tako, da podelitev popusta na osnovno pristojbino za dostop do elektroenergetskega omrežja na podlagi vrste izdajanja računov, ki jo izbere končni odjemalec, pomeni, da končni odjemalci, ki popusta niso deležni, računov in informacij o obračunu ne prejemajo brezplačno?
         
      
            2.
         
         
            Če je odgovor na prvo vprašanje za predhodno odločanje nikalen in je podelitev zgoraj omenjenega popusta lahko dovoljena: ali izhajajo iz Direktive 2012/27/EU posebni dodatni pogoji za presojanje dovoljenosti popusta, ki jih je treba upoštevati, kot na primer, ali popust ustreza prihranku pri izbrani vrsti izdajanja računov, ali se popust nanaša na število izdanih računov oziroma ali se popust lahko obračuna skupini končnih odjemalcev, ki so s svojo izbiro vrste izdajanja računov prihranek ustvarili?
         
      
            3.
         
         
            Če priznanje popusta, navedenega v prvem vprašanju za predhodno odločanje, pomeni, da so bili drugim končnim odjemalcem, ki niso izbrali posebne vrste izdajanja računov, stroški zaračunani v nasprotju s členom 11(1) Direktive 2012/27/EU: ali izhajajo iz prava Unije posebne zahteve, ki jih je treba upoštevati pri odločanju o vračilu stroškov?
         
      (
         1
      )	UL L 315, str. 1.